ตม.สหรัฐผลักดัน ผู้อพยพ-ทําผิดกม.
โรบินฮูดไทยซวย จ่อส่งกลับกว่าพัน,เจ้าหน้าที่ตรวจคนเข้าเมืองสหรัฐฯ ขึ้นบัญชีผู้พำนักในประเทศผิดกฎหมาย เฉพาะคนไทยมีกว่า 1,000 คน ตามนโยบาย ผลักดันผู้เข้าเมืองผิดกฎหมายที่กระทำผิดกฎหมายสหรัฐฯ ของ ประธานาธิบดีโดนัลด์ ทรัมป์ ขณะที่กระทรวงการ ต่างประเทศไทยตั้งคณะทำงานร่วมกับกระทรวงมหาดไทย เพื่อพิสูจน์สัญชาติตามรายชื่อที่สหรัฐฯ ส่งมาให้ตรวจสอบแล้ว,จากกรณีนายโดนัลด์ ทรัมป์ ประธานาธิบดีสหรัฐอเมริกา ประกาศใช้นโยบายผลักดันผู้อพยพผิดกฎหมายและทำผิดออกประเทศอย่างเข้มงวด ทำให้กระทรวงความมั่นคงแห่งมาตุภูมิของสหรัฐอเมริกาสั่งกำชับให้เจ้าหน้าที่ตรวจคนเข้าเมืองออกตรวจผู้เข้าเมืองผิดกฎหมาย หรือที่เรียกว่าพวก โรบินฮู้ด ตามสถานประกอบการต่างๆ และตามบ้านเรือนที่อยู่อาศัย เมื่อพบผู้เข้าเมืองผิดกฎหมายและผู้กระทำผิดให้ส่งกลับประเทศทันที โดยมีเป้าหมายให้ผลักดันผู้ที่ทำผิดกฎหมายออกประเทศเป็นอันดับแรก ส่วนผู้ที่เข้ามาโดยกรณีอื่นๆให้ตรวจสอบและผลักดันตามแต่กรณี,ผู้สื่อข่าวไทยรัฐประจำนครลอสแอนเจลิส รายงานเมื่อวันที่ 16 มี.ค.ว่า จากการตรวจค้นจับกุมผู้กระทำผิดของเจ้าหน้าที่ตรวจคนเข้าเมืองสหรัฐฯ ได้จับกุมผู้กระทำผิดที่มีคดีติดตัวส่งกลับประเทศแทบทุกวัน มีผู้ถูกจับกุมและที่พ้นโทษถูกส่งกลับประเทศบ้านเกิดเป็นเป้าหมายหลัก ในรัฐที่ไม่ให้ความร่วมมือกับรัฐบาลกลาง เช่น รัฐแคลิฟอร์เนีย นอกจากผู้กระทำผิดตามหมายจับและมีคดีติดตัวอื่นๆที่จะถูกส่งกลับแล้ว เจ้าหน้าที่ตรวจคนเข้าเมืองสหรัฐฯ ยังได้ขึ้นบัญชีบุคคลที่เข้าเมืองและขออยู่อาศัยในลักษณะต่างๆให้ทำเรื่องให้ถูกต้อง พร้อมให้มารายงานตัวทุกครั้งที่เจ้าหน้าที่เรียกมาสอบถาม นอกจากนี้ยังมีการขึ้นบัญชีบุคคลต่างๆอย่างชัดเจน ไว้ตรวจสอบพิสูจน์สัญชาติแยกประเภทในการส่งตัวกลับประเทศได้ถูกต้อง และมีบุคคลชาติต่างๆที่ขึ้นบัญชีรอส่งกลับหลังพิสูจน์สัญชาติแน่ชัดแล้วจำนวนมาก,ผู้สื่อข่าวรายงานด้วยว่า สำหรับผู้ที่เจ้าหน้าที่ตรวจคนเข้าเมืองสหรัฐฯ ได้ขึ้นบัญชีไว้เพื่อพิสูจน์สัญชาติและส่งกลับประเทศ มีหลายสัญชาติด้วยกัน โดยเฉพาะประเทศในกลุ่มอาเซียน มีทั้งพม่า ฟิลิปปินส์ เวียดนาม กัมพูชา ลาว และไทย เนื่องจากบางคนพูดภาษาของประเทศเพื่อนบ้านได้ มีชาวไทยที่ถูกขึ้นบัญชีรอพิสูจน์สัญชาติเพื่อส่งกลับกว่า 1,000 คน และยังมีคนที่ถือสัญชาติอื่นแต่แจ้งว่าให้ส่งตัวกลับมาที่ประเทศไทย ทำให้ต้องมีการประสานงานกับหน่วยงานของแต่ละประเทศในการพิสูจน์สัญชาติกันให้ชัดเจนก่อนส่งกลับ,นายธานี แสงรัตน์ กงสุลใหญ่ ณ นครลอสแอนเจลิส รัฐแคลิฟอร์เนีย กล่าวว่า สถานกงสุลได้ตรวจสอบอยู่ตั้งแต่ต้นเดือน ก.พ. เรื่องการจับกุมคนเข้าเมืองและพำนักผิดกฎหมาย ทางภาคตะวันตกของสหรัฐฯ ที่ผ่านมา ไม่มีการจับกุมคนไทย มีแต่ชาติอื่น เช่น เม็กซิโก, กัวเตมาลา, เอล ซัลวาดอร์ และประเทศอื่นๆ แต่มีการตรวจสอบผู้ประกอบการ 77 ร้านรวมทั้งร้านอาหารไทยหลายร้านในเบย์แอเรีย ซาคราเมนโต ซานโฮเซ และอีกหลายเมืองในรัฐแคลิฟอร์เนียตอนใต้ รวมถึงบางส่วนของรัฐเท็กซัส นอกจากนี้ สถานกงสุลฯได้รับแจ้งจากคนไทยที่ทำงานร้านอาหารไทยในเบย์แอเรียว่า ไม่ได้ถูกจับกุมแต่เจ้าหน้าที่ให้ไปดำเนินการด้านเอกสารให้ถูกต้อง,ขณะที่นายคิด ฉัตรประภาชัย ผู้ช่วยนายอำเภอ สำนักงานนายอำเภอนครลอสแอนเจลิส เผยว่า รัฐแคลิฟอร์เนียเป็นเป้าหมายหลัก ที่เจ้าหน้าที่ตรวจคนเข้าเมืองดำเนินการตรวจจับกุมผู้กระทำผิดและส่งกลับประเทศ เนื่องจากรัฐไม่ให้ความร่วมมือกับรัฐบาลกลาง ในการส่งตัวผู้กระทำผิดในคดีต่างๆ หลังจากพ้นโทษจากเรือนจำทำให้เจ้าหน้าที่ตรวจคนเข้าเมืองต้องตระเวนตามจับตามที่พักอาศัยและขึ้นบัญชีบุคคลเหล่านั้นไว้ตรวจสอบในการส่งกลับประเทศต่อไป บางคนน่าสงสาร พ่อแม่ถูกจับส่งกลับประเทศ ลูกๆต้องถูกส่งกลับด้วย ล่าสุด เมื่อต้นเดือน มี.ค. ตม.จับกุมได้ 232 คน ในจำนวนนี้ 200 คน อยู่ในแอลเอ ใน 200 คนมี 180 คนมีคดีค้างเก่า ต้องคดีอาญาร้ายแรง ถูกเนรเทศทันที แต่เขาไม่บอกว่าเป็นชาติไหน ได้เตือนคนไทยและสถานประกอบการไทยให้ปฏิบัติตามกฎหมาย เพราะเจ้าหน้าที่เขาดำเนินการอย่างเฉียบขาด ตามนโยบายประธานาธิบดีทรัมป์,นายชาตรี อรรจนานันท์ อธิบดีกรมการกงสุล เปิดเผยเกี่ยวกับการตรวจสอบสัญชาติของชาวไทยที่ทางการสหรัฐฯจะส่งกลับประเทศว่า กระทรวงการต่างประเทศได้เตรียมการเรื่องนี้แล้ว โดยมีคำสั่งแต่งตั้งคณะทำงานเพื่อพิสูจน์สัญชาติบุคคลไทยที่พำนักในสหรัฐฯอย่างผิดกฎหมาย จำนวน 9 คน ประกอบด้วย อธิบดีกรมการกงสุลเป็นหัวหน้าคณะฯ รองอธิบดีฯเป็นรองหัวหน้าคณะฯและกรรมการอื่นๆ ทำหน้าที่ประสานงาน ให้ข้อมูล คำปรึกษา ข้อเสนอ แนะและสนับสนุนการดำเนินการที่เกี่ยวของกับการพิสูจน์สัญชาติ บุคคลที่พำนักในสหรัฐฯอย่างผิดกฎหมายและได้รับการพิพากษาส่งกลับ ตามบัญชีรายชื่อที่ได้รับจากสหรัฐฯ เพื่อจะได้ออกหนังสือเดินทาง หรือเอกสารเดินทางให้คนไทยเดินทางกลับประเทศต่อไป
เจ้าหน้าที่ตรวจคนเข้าเมืองสหรัฐฯ ขึ้นบัญชีผู้พำนักในประเทศผิดกฎหมาย เฉพาะคนไทยมีกว่า 1,000 คน ตามนโยบาย ผลักดันผู้เข้าเมืองผิดกฎหมายที่กระทำผิดกฎหมายสหรัฐฯ
ข่าวหน้า1,โรบินฮูด,ส่งกลับประเทศ,สหรัฐอเมริกา,คนไทย